**Cintorín**

**Portál virtuálnych cintorínov**

Uzatvorenie nájomnej zmluvy za hrobové miesto

Vážení občania, Obec Liptovská Lúžna oznamuje, že na základe § 21 zákona č. 131/2010 Z.z. o pohrebníctve **právo užívať hrobové miesto vzniká uzatvorením nájomnej zmluvy.**

Obec Liptovská Lúžna ako majiteľ a správca miestnych cintorínov, na základe uvedeného **opakovane vyzýva** všetkých nájomcov, ktorí doteraz neuzatvorili nájomnú zmluvu /hromadne sa uzatvárali v roku 2011/, aby tak urobili na **Obecnom úrade v Liptovskej Lúžnej.**

**Taktiež vyzývame nájomcov-pozostalých, ktorí majú vedomosť o hrobovom mieste, ktoré by chceli prenechať alebo ponúknuť na prenájom inému nájomcovi /napr. nemá sa o hrobové miesto kto starať/ ako prípadne voľné hrobové miesto, aby túto skutočnosť oznámili na Obecnom úrade v Liptovskej Lúžnej.**

Je potrebné, aby ste sa vo svojich rodinách vopred dohodli, kto bude platiť za ktoré hroby, aby nedochádzalo k zbytočným prieťahom a nedorozumeniam.

**Upozornenie – práce na cintoríne**

Obec Liptovská Lúžna upozorňuje občanov, že vybudovanie akejkoľvek stavby na cintoríne alebo úpravu existujúcej stavby /hrobu, náhrobku, hrobky, urnového miesta, rámu/ vyžaduje písomné ohlásenie stavebných úprav na hrobovom mieste.

Ohlásenie stavebných úprav na hrobovom mieste na cintoríne v Liptovskej Lúžnej sa uskutočňuje prostredníctvom tlačiva, ktoré si môžete stiahnuť na obecnej stránke alebo vyzdvihnúť na obecnom úrade.

**UPOZORŇUJEME,** že bez vydania súhlasu správcu cintorína, nie je možné vykonávať žiadne stavebné práce súvisiace s výstavbou pomníkov.